
[bookmark: _GoBack]การวิจัยครั้งนี้มีความมุ่งหมายเพื่อ  1)  พัฒนาแผนการจัดกิจกรรมการเรียนรู้แบบ  SQ4R  เพื่อเสริมสร้างความสามารถในการอ่านและการเขียน  วิชาภาษาอังกฤษ  สำหรับนักเรียนชั้นมัธยมศึกษาปีที่  3  ที่มีประสิทธิภาพตามเกณฑ์  80/80  2)  ศึกษาดัชนีประสิทธิผลของแผนการจัดกิจกรรมการเรียนรู้แบบ  SQ4R  เพื่อเสริมสร้างความสามารถในการอ่านและการเขียน  วิชาภาษาอังกฤษ  สำหรับนักเรียนชั้นมัธยมศึกษาปีที่  3  3)  เปรียบเทียบผลสัมฤทธิ์ทางการเรียนของนักเรียนชั้นมัธยมศึกษาปีที่  3  ที่เรียนโดยใช้แผนการจัดกิจกรรมการเรียนรู้แบบ  SQ4R  เพื่อเสริมสร้างความสามารถในการอ่านและการเขียน  วิชาภาษาอังกฤษ  ระหว่างก่อนเรียนและหลังเรียน  4)  ศึกษาความพึงพอใจของนักเรียนที่มีต่อการจัดกิจกรรมการเรียนรู้แบบ  SQ4R  เพื่อเสริมสร้างความสามารถในการอ่านและการเขียน  วิชาภาษาอังกฤษ  สำหรับนักเรียนชั้นมัธยมศึกษาปีที่  3  ประชากร ได้แก่ นักเรียนระดับชั้นมัธยมศึกษาปีที่  3  ภาคเรียนที่ 1  ปีการศึกษา  2561  โรงเรียนเทศบาลบ้านศรี    มหาราชา สังกัดเทศบาลเมืองศรีราชา จังหวัดชลบุรี  จำนวน  4  ห้องเรียน รวมทั้งสิ้น 132 คน              กลุมตัวอยาง ได้แก่ นักเรียนระดับชั้นมัธยมศึกษาปีที่  3/2  ภาคเรียนที่ 1  ปีการศึกษา  2561  โรงเรียนเทศบาลบ้านศรีมหาราชา สังกัดเทศบาลเมืองศรีราชา จังหวัดชลบุรี  จํานวนทั้งสิ้น 31 คน ซึ่งไดมาจากการสุมแบบกลุ่ม (Cluster Sampling)  เครื่องมือที่ใช้ในการวิจัย  ประกอบด้วย  1)  แผนการจัดกิจกรรมการเรียนรู้แบบ  SQ4R  เพื่อเสริมสร้างความสามารถในการอ่านและการเขียน  วิชาภาษาอังกฤษ  สำหรับนักเรียนชั้นมัธยมศึกษาปีที่  3  จำนวน  10  แผน ๆ ละ  2  ชั่วโมง  2)  แบบทดสอบวัดผลสัมฤทธิ์ทางการเรียนรู้การจัดกิจกรรมการเรียนรู้แบบ  SQ4R  เพื่อเสริมสร้างความสามารถในการอ่านและการเขียน  วิชาภาษาอังกฤษ  สำหรับนักเรียนชั้นมัธยมศึกษาปีที่  3  จำนวน  30  ข้อ  และ 3)  แบบสอบถามความพึงพอใจ  จำนวน  20  ข้อ สถิติที่ใช้ในการวิเคราะห์ข้อมูล  ได้แก่  ร้อยละ  ค่าเฉลี่ย  ส่วนเบี่ยงเบนมาตรฐาน  และทดสอบสถิติด้วย  t-test  (Dependent  Sample)

